Geskiedenis | Spanskaak
Die nuwe manier om skaak te speel
Wat is Spanskaak?
Die indicato-buitelugskaak het in 2014 sy ontstaan gehad. Na ‘n grappende opmerking in die personeelkamer van Laerskool Raslouw het die indicato buitelugskaak sy neerslag gevind. In dié sin was dit ‘n grap want dit het buitensporig geklink om ‘n groot skaakbord te bou en groot skaakstukke te koop sodat ‘n georganiseerde skaakkompetisie vinnig gereël kan word. Soos ons weet is daar ook altyd finansiële implikasies en dit het natuurlik die uitdaging groter gemaak. Borge is gekry en die werk het begin om ‘n skole-kompetisie te reël. Met ‘n klomp gedagtes rond en bont is Elise Steenkamp van Chess Connection genader en sy het ‘n klomp gedagtes struktuur gegee om uiteindelik hierdie tipe skaakformaat verder uit te bou.
Die gedagte was kort en kragtig: Son, Span en Spoed. Die son verwys na die buitelug, span na ‘n aantal spelers in ‘n span wat teen mekaar deelneem en spoed om in ‘n beperkte tyd uitslag te kry. Die gedagte was om meer kinders per wedstryd die geleentheid te gee om hul skaakkennis en vernuf ten toon te stel. Dis nie net rugby, netbal, hokkie en krieket wat in spanverband kan plaasvind nie, maar ook skaak – en op 24 September 2014 het die eerste suksesvolle buitelugskaak-kompetisie op die skaakblad van Laerskool Raslouw plaasgevind waar Laerskool Wonderboom en Laerskool Raslouw onderskeidelik as die junior- en senior-laerskoolkampioene van Pretoria gekroon is.
Die skole wat by hierdie eerste buitelugskaak-kompetisie teenwoordig was, was:
Gereformeerde skool Dirk Postma
Laerskool Danie Malan
Centurion Christelike Laerskool
Spanskaak is ‘n indicato-inisiatief
Spanskaak en Team Chess behoort aan indicato inligting (Edms) Bpk. Alle regte word voorbehou.
Spanskaak and Team Chess belongs to indicato inligting (Pty) Ltd. Rights are reserved.
indicato inligting (Edms) Bpk is aktief besig om ondersteunende dienste vir skole en ander onderwysinstellings te beplan, te ontwerp en te implementeer. Met die drie modelskole onder indicato se beheer, Raslouw Pre-Primêr, Laerskool Raslouw en Hoërskool Raslouw, word amper elke dag groot spronge gemaak om onderwys weer in ere te herstel: 'n Nuwe ervaring in onderwys!
Analiseer die wedstryd: Hoërskool Rustenburg vs Crawford College – Eindstryd
En die wenner is… (Hoërskole)
En die wenner is… (Senior Primêr)
En die wenner is… (Junior Primêr)
Senior Primêr se finaal is oppad
Please note that the translation from Afrikaans to English is done by a robot. Although we are editing these translations as soon as possible, we cannot guarantee the accuracy of this.
Die webblad is gebou en word onderhou deur die leerlinge en personeel van Hoërskool Raslouw.